שלוש (אלבום)

שלוש הוא אלבום האולפן השלישי של הזמרת-יוצרת הישראלית קרולינה. הוא יצא לאור ב־31 בינואר 2017 על ידי הליקון. מהאלבום יצאו הסינגלים "ענן" (שלווה בקליפ בהשתתפותו של השחקן שלמה בראבא) ו"מלאך". שני הסינגלים היו להיטים. "ענן" הגיע בשיאו למקום הראשון במצעד השבועי של רשת ג' ולמקום השלישי במצעד הישראלי השבועי של מדיה פורסט, ו"מלאך" הגיע בשיאו למקום השלישי ברשת ג' ולמקום התשיעי במצעד "מדיה פורסט". לעבודה על האלבום קדמו שני אירועים משמעותיים בחייה האישיים של קרולינה: ההיכרות עם בן זוגה, ולידת בנה. אירועים אלה השפיעו הן על תוכן האלבום הן על קביעת שמו: ”גם בגלל שזה האלבום השלישי וגם בגלל שהפכתי מאחת לשלוש”, הסבירה. עוד הוסיפה שהאלבום "נכתב גם ממקומות של המון פחד מהדבר החדש הזה". אחרי הלידה סבלה קרולינה ממשבר יצירתי. אז הכירה את אדריאן יאנג(אנ'): יאנג, מפיק R&B אמריקאי מוערך, הגיע לתל אביב לתקלט במסיבה והוזמן להופעה של "קותימאן אורקסטרה" ("התזמורת של קותימן", איתה הופיעה קרולינה רבות באותה תקופה). למחרת נאמר לה שיאנג ראה אותה, "התלהב ממנה קשות ואף חלם על הקול שלה בלילה". יאנג הזמין אותה "לדבר בדחיפות". אחרי שבועיים טסה ללוס אנג'לס כדי לעבוד ולהקליט שירים איתו ועם עלי שהיד מוחמד (אנ') (תקליטן היפ הופ, מפיק, וראפר אמריקאי – חבר "א טרייב קולד קווסט") לפרויקט החדש שלהם. במשך שהותה בארצות הברית עבדה עם שמות עולמיים מוכרים: היא שרה דואט עם בילאל חסאני וקיבלה תגובות אוהדות מטאליב קוולי, ואף מקנדריק לאמאר. לאחר שהפרויקט הסתיים שבה קרולינה לישראל, וגילתה ששבה אליה התשוקה ליצירה: נסעתי לאל־איי אפופה מחשבות של מה אני, מי אני, אני בכלל רוצה לפרוש', ופתאום כל העניין הזה שטף אותי באור. כאילו נסעתי מתוך עצמי. נסעתי עד אל־איי והתרחקתי מכאן, מהחיפוש אחרי השירים ומלהיות אמא, ופתאום פגשתי את עצמי. כאילו נסעתי אלי, זה מה שאני מנסה להגיד. כל מה שרציתי פתאום זה לעשות את האלבום שלי בעברית ולעשות כמו שצריך. — בן שלו, במקום לפרוש, קרולינה זינקה לצמרת ההיפ-הופ האמריקאי, באתר הארץ, 26 בינואר 2017 קרולינה רצתה (והתקשתה) למצוא מפיק לאלבום שיהיה אכפתי גם מבחינה אישית – "אבא", כלשונה, ורונן סאבו הציע להיות ה"אבא". קרולינה ביקשה ממנו לעשות אלבום "שלא יחדש שום דבר, אבל גם לא יקרוץ לסאונד של הסבנטיז", ושיעביר את תחושותיה בכנות. לדבריה הוא הצליח בכך. יציאת האלבום נדחתה מכיוון שכמחצית מהנגנים הקבועים שלה קיבלו מדודו אהרון הצעות כספיות גדולות יותר, ועזבו אותה כדי להצטרף ללהקה שלו. באלבום בולטים שיתופי פעולה רבים של קרולינה עם חברים ושותפים לשעבר: שותפותיה להבנות נחמה, דנה עדיני ויעל דקלבאום, תורמות קולות רקע בכמה שירים, שיר אחד מגיע מיאיא כהן אהרונוב (אליו חברה בילדי בית העץ), אחרים מאלרן דקל (פאנקנשטיין) ושיר אחד מדרור קרן ("היכנע"). "שלוש" הוא האלבום הראשון של קרולינה שיצא גם בפורמט ויניל. מתן שרון, מבקר Time Out תל אביב, כתב על קרולינה שהיא ”אחת מזמרות הסול הטובות בעולם” ו”הזמרת הכי שלמה שפועלת כיום בישראל”. על האלבום כתב: היצירה הכי שלמה שלה עד היום... הפקה עדינה, כזו שלא לוחצת על הגז שלא לצורך, מניחה בסבלנות רבה את הקרקע לקול המהפנט של אברץ להלך קסמים על טקסטים שבפי כל זמרת אחרת היו הופכים לקלישאות, אך בידי קרולינה וסאבו מתמלאים בעוצמה שמנטרלת כל שארית ציניות... אלבום עם ריח של קלאסיקה, מגע מחשמל וטעם של על זמניות... זמרת נשמה במלוא מובן המילה. — ביקורת ‏Time Out תל אביב שי להב, מבקר ynet, כתב: היצירה השלמה והטובה ביותר שקרולינה חתומה עליה, אחרי קרוב לעשרים שנה של קריירה. 12 שירים, כמעט כולם נהדרים ממש, מגולפים ביד אמן בהפקה מוזיקלית מזהירה של רונן סאבו, כתובים ומולחנים לעילא ומבוצעים בידי זמרת שהיא פשוט בית ספר לשירה... חגיגה של מקצבים וסגנונות מוזיקליים... מדובר לא רק בהתעלות של קרולינה, אלא באלבום הניצחון של סצנה שלמה [גרוב ישראלי]... כולם באו לתת כתף לזמרת שמהרגע הראשון היה ברור שתגיע לחלל. באלבום הזה, החללית סוף סוף המריאה. — ביקורת ‏ynet סער גמזו, מבקר ישראל היום, בביקורת על האלבום ומופע ההשקה, כתב: ...נוגעת פי כמה מבעבר... אם הייתי זקוק להוכחה לעוצמה החדשה שהתגלתה בה, היא הגיעה בדמות כמה דמעות מלוחות של התרגשות שנזלו לי על הלחי... נשמעת טוב יותר ושלם יותר מאי פעם... השירים מהאלבום החדש, שחלקם גם בוצעו על הבמה, מציבים את קרולינה בנוף חדש. הסמיכות של הפסיכדליה הוחלפה באווריריות של סול, שאותו מעטרים רסיסי בוסה נובה, ג'אז ואפילו דיסקו. את השינוי הזה הביא איתו בוודאי רונן סאבו, שהפיק את אלבומה הקודם עם קותימאן (ששמו נרדף לסאונד פסיכדלי סמיך), והפעם ביצע את המשימה לבדו ובהצלחה. הוא הוציא החוצה את הגרוב והדרייב הצוהל, ובכך איפשר לשירים עדינים יותר (כמו "מלאך" ו"תן לי רגע" הנהדרים) מקום לצמוח לתוכו. בעזרת רגישות והקשבה הוא היפנה זרקור אל השינוי שעברה קרולינה וגרם לה לנצוץ באור חדש. — ביקורת "ישראל היום" נדב מנוחין, מבקר וואלה! NEWS, כתב: זה האלבום הטוב ביותר של קרולינה בקריירה, זה שמחבר את כל הכישרונות שלה לרצף שעובד מההתחלה ממש עד הסוף. ההפקה של סאבו יושבת נפלא, והיא מצליחה להישמע חדה בכל סגנון וסגנון... גם אני נכנעתי ליופי הזה. — נדב מנוחין, קרולינה – שלוש, באתר וואלה! NEWS, ‏5 במרץ 2017 קרן אברץ (קרולינה) – כל המילים והלחנים למעט היכן שצוין, עיבוד, זִמרה, קולות, גיטרה, גיטרה חשמלית, נבל, קלימבה, כלי הקשה נוספים רונן סאבו – עיבוד, סינתיסייזר, קסילופון, כלי הקשה, פעמונים, אם. פי. סי. (אנ'), שותף בהלחנת "מלאך", "תן לי רגע", "תאהב אותי", "היהלום שבלב", שותף במילות "זוהר הקטבים" יואב ליפקין – שותף במילות "טסת לחלל", "עולמו הפנימי של החלל החיצון", "היהלום שבלב" מאיר גולדברג – שותף במילות "עולמו הפנימי של החלל החיצון", "טסת לחלל" אופיר קותיאל – סינתיסייזר, אורגן, גיטרה, שותף בהלחנת "מלאך", "היהלום שבלב" אמיר ברסלר – תופים שחם אוחנה – בס שי פרץ – גיטרה, גיטרה חשמלית, גיטרה אקוסטית עמרי בר – פסנתר פנדר רודס, פסנתר, סינתיסייזרים, אורגן, פעמון, עיבוד כלי מיתר אור גרפינקל – גיטרה אקוסטית, גיטרת חלליות, סינתיסייזר, עיבוד כלי מיתר, שותף בהלחנת "תן לי רגע" סנגיט סגל – כלי הקשה ברק קרם – כלי הקשה נוספים אורן צור – כינור, ויולה אבנר קלמר – כינור, ויולה דודוש קלמס – קלידים ב"יש בי" דנה עדיני – קולות ב"מלאך", "טסת לחלל", "תן לי רגע" יעל דקלבאום – קולות ב"מלאך", "טסת לחלל", "תן לי רגע" אלרן דקל – לחן ל"היכנע", קולות ב"היכנע", לחן ל"תאהב אותי" (בשיתוף קרולינה וסאבו), מילים ל"תאהב אותי" (בשיתוף קרולינה), לחן ומילים ל"מה השתנה" דרור קרן – מילים ל"היכנע" יאיא כהן אהרונוב – לחן ומלים ל"יש בי", שותף בהלחנת "עולמו הפנימי של החלל החיצון" גילי יאלו – קולות ב"אור" סיגל ברה – קולות ב"אור" לינוי חיון – קולות ב"אור" עדנה פנטיה – קולות ב"אור" סיוון דוויט – קולות ב"אור" ליאת אברהם – קולות ב"אור" רונן סאבו – הפקה, מיקס זהבית לגאלי – פוסט-פרודקשן אלדד ברמן – טכנאי הקלטה ישי בן רפאל – טכנאי הקלטה כריס את'נס – מאסטרינג אולפן הקלטות – צוללת 2016, ננוריון. "אולפני זאנג" – הקלטות כלי מיתר לרצועות 6,8 ו־9. "טוקטוק" – הקלטה לרצועה 10. דניאל ויינברג – עטיפה, עיצוב בועז מורד – ניהול, ייצוג קרולינה מורן פז תקשורת – יחסי ציבור סער גמזו, קרולינה אחרת, הכי טובה מאי פעם | ישראל היום, באתר ישראל היום, 2 בפברואר 2017 נעמה חן, 99, ‏קרולינה משיקה אלבום שלישי: "אני כבר לא נשמה אחת", באתר מעריב אונליין, 20 בינואר 2017 עמוס אורן, הכי קולית בסביבה, באתר הבמה בן שלו, במקום לפרוש, קרולינה זינקה לצמרת ההיפ-הופ האמריקאי, באתר הארץ, 26 בינואר 2017 גילי נוי, ‏קרולינה: "אני לא טאלנט, אין לי דרך של כוכבנית", באתר ‏מאקו‏, 13 בפברואר 2017 קרולינה מתארחת אצל דידי הררי לרגל צאת "שלוש", באתר 103fm, ‏28 בפברואר 2017 מופע ההשקה יוסי חרסונסקי, על מופע ההשקה של האלבום, באתר יוסמיוזיק טל נמיר קרולינה באה מהנשמה (ביקורת מופע ההשקה), באתר רעש, 2 בפברואר 2017 שירי האלבום בן שלו, על הסינגל "ענן", באתר הארץ, 3 בדצמבר 2016 פודקאסט על השיר "אור" | ניר גורלי, באתר תאגיד השידור הישראלי קרולינה שרה "ענן". האזינו, באתר וואלה, 23 בנובמבר 2016 עמי פרידמן, בעננים: קרולינה מארחת את בראבא בקליפ, באתר ynet, 3 בינואר 2017 קרולינה – מלאך, באתר יוטיוב, ‏14 בפברואר 2017, בדיקה אחרונה 5 באוקטובר 2020 בכורה: צפו ב"מלאך" – הקליפ החדש של קרולינה מתוך אלבומה "שלוש", באתר Time Out תל אביב, ‏23 באפריל 2017, בדיקה אחרונה 4 באוקטובר 2020 מקום ראשון ל"ענן" (שבועיים ברציפות) ב"רשת ג'", באתר פזמונט, בדיקה אחרונה 6 באוקטובר 2020 מקום שלישי ל"ענן" במצעד הרדיו העברי של "מדיה פורסט", באתר מדיה פורסט, בקטגוריה "שירים מובילים – רדיו – ישראלי" יש לבחור "2016" בשדה השנה ו־‏"27-11-16 03-12-16" בשדה השבוע, בדיקה אחרונה 5 באוקטובר 2020 מקום שלישי ל"מלאך" ב"רשת ג'", באתר פזמונט, בדיקה אחרונה 6 באוקטובר 2020 מקום תשיעי ל"מלאך" במצעד הרדיו העברי של "מדיה פורסט", באתר מדיה פורסט, בקטגוריה "שירים מובילים – רדיו – ישראלי" יש לבחור "2017" בשדה השנה ו־‏"26-02-17 04-03-17" בשדה השבוע, בדיקה אחרונה 5 באוקטובר 2020 נדב מנוחין‏, כבר לא ילד פלא: עומר אדם יכול לחצוב לעצמו נישה של אמן בכיר, באתר וואלה, 5 במרץ 2017 במקום לפרוש, קרולינה זינקה לצמרת ההיפ-הופ האמריקאי, באתר הארץ, ‏26 בינואר 2017, בדיקה אחרונה 4 באוקטובר 2020 גילי נוי, ‏"חווה את החיים כמו איזו דיכוטומיה של אמת", באתר ‏מאקו‏, 13 בפברואר 2017 ביוגרפיה של קרולינה, באתר הרשמי של קרולינה, בדיקה אחרונה 5 באוקטובר 2020 הערות אלבום קרדיטים לאלבום, באתר Discogs